**A Honvédelmi Minisztérium jogalkotási tájékoztatója**

**2016. I. félév**

*(a jogszabályok előkészítésében való társadalmi részvételről szóló 2010. évi CXXXI. törvény 4.§-a szerinti tájékoztató)*

|  |  |  |  |  |
| --- | --- | --- | --- | --- |
|  | **A jogszabálytervezet megjelölése** | **A jogszabálytervezet címe** | **A jogszabálytervezet várható közzétételének időpontja** | **A jogalkotási feladat indokolása** |
| 1. | Törvény | A védelmi és biztonsági tárgyú beszerzésekről | 2016. március | A szabályozás célja az új közbeszerzési törvény megalkotásával kapcsolatos, jogharmonizációs célú szabályozási feladat végrehajtása. |
| 2. | Törvény | Az egyes honvédelmi tárgyú törvények módosításáról | 2016. április | A módosítás tartalmazná a honvédek jogállásáról szóló 2012. évi CCV. törvény (Hjt.), a honvédségi adatkezelésről, az egyes honvédelmi kötelezettségek teljesítésével kapcsolatos katonai igazgatási feladatokról szóló 2013. évi XCVII. törvény (Haktv.) és a közalkalmazottak jogállásáról szóló 1992. évi XXXIII. törvény (Kjt.) módosítását.  A Hjt. módosításának célja az egyes jogintézményekről szóló rendelkezések pontosítása, valamint az önkéntes tartalékos rendszerre vonatkozó előírások módosítása.  A Haktv. módosításának célja a törvény gyakorlati alkalmazása során felmerült problémák rendezése, egyes adatkezelések tartalmának pontosítása, új adatkezelések meghatározása.  A Kjt. módosításának célja a honvédségnél foglalkoztatott közalkalmazottakra vonatkozóan a jogalkalmazási tapasztalatok alapján szükségessé vált pontosítások elvégzése (pl. felhatalmazó rendelkezés pontosítása a napi átalánypótlék szabályozása vonatkozásában). |
| 3. | Miniszteri rendelet | A honvédek jogállásáról szóló 2012. évi CCV. törvény egyes rendelkezéseinek végrehajtásáról szóló 9/2013. (VIII.12.) HM rendelet módosítása | 2016. május | A Hjt. 2016 tavaszán történő módosítása, továbbá a Katonai Összekötő Hivatal békemissziós besorolásának megállapítása. |
| 4. | Miniszteri rendelet | A honvédek illetményéről és illetményjellegű juttatásairól szóló 7/2015. (VI. 22.) HM rendelet módosítása | 2016. május | A Hjt. 2016 tavaszán történő módosítása. |